Dušan Junek

**Dušan Junek** (* 26. február 1943, Piešťany) je slovenský grafický dizajnér, typograf, publicista, pedagóg, kurátor výstav a autor kultúrnych projektov.

Patrí k najvýznamnejším postavám slovenského grafického dizajnu 20. storočia a je rešpektovaným tvorcom v medzinárodnom grafickom prostredí. Ako jediný slovenský autor je zaradený v odbornej encyklopédii Taschen: The history of graphic design 1890-Today a Taschen: The history of graphic design 1960-Today, v encyklopédiách Who is Who in Graphic Design (Zürich), Contemporary Who is Who (USA). 

Je držiteľom ICOGRADA  Achievement award za celoživotné dielo, medzinárodnej ceny Master´s Eye Award 1991, ceny Japonskej vlády Environmental Agency of Japan Honour Award udelenej na výstave OSN v Kyotó 1998, laureát Grand Prix na 18. Salon International v Saint Just le Martel 1999, laureát americkej ceny Danihels Award 2001 v Los Angeles za celoživotné dielo a morálny profil, nominovaný do "TOP 100 Communicators of World" v Cambridge 2005.

Iniciátor a spoluzakladateľ medzinárodného Trienále plagátu Trnava. V rokoch 20022008 bol jeho prezidentom. V rokoch 19912000 bol viceprezidentom medzinárodného *Bienále grafického designu Brno*.

## Život
Narodil sa v Piešťanoch. V rokoch 19601966 študoval architektúru na STU (Emil Belluš, prof. V. Karfík), v roku 1967 pokračoval na VŠVU. Počas štúdií sa venoval kresbe, karikatúre, ilustrácii a grafickému dizajnu.

V rokoch 19661969 výtvarne spolupracoval s denníkom Smena a časopismi Mladá tvorba, Kultúrny život, Host do domu, Kulturní tvorba, Mladý svět, Věda a život. V rokoch 19681969 mal prvé samostatné výstavy (Bratislava, Piešťany, Košice, Prešov). Ako študent pravidelne publikoval v Smene karikatúry kritické voči totalitnému režimu. Po okupácii Česko-Slovenska v roku 1968 dostal zákaz publikovať, vystavovať, počas diplomovky v roku 1970 musel opustiť VŠVU, odmietol slúžiť režimu, za čo bol perzekvovaný. V rokoch 19701973 pracoval ako projektant, robotník, sadič stromkov, kopáč kanálov, aj odtiaľ bol vyhodený. Bol nútený opustiť Bratislavu a presťahoval sa na severovýchod Slovenska. Pracoval v osvetovom stredisku, potom ako ochranár na Pamiatkovej správe, kde navrhol koncepciu Skanzenu ľudovej architektúry pod Ľubovnianskym hradom. Vlastnú výtvarnú tvorbu mohol robiť len do „šuflíka“. S manželkou, akademickou maliarkou, Věrunou Melčákovou-Junekovou mali tri deti, Sabína (* 1976) a Martina (* 1979) zomreli, Andrea je vizuálnou umelkyňou, vyštudovala fotografiu na VŠVU v Bratislave. Junek sa mohol vrátiť s rodinou do Bratislavy po pätnástich rokoch v roku 1987. Od roku 1989 sa v plnom rozsahu venuje tvorivej činnosti v oblasti grafického dizajnu a grafike vizuálnych komunikácií.

Bol zvolený za predsedu Asociácie grafických dizajnérov Slovenska (19901993). Na žiadosť Koordinačného výboru Verejnosť proti násiliu bol autorom série grafických materiálov, ktoré navrhol pre VPN k prvým slobodným voľbám. Založil vlastný kreatívny ateliér GRAFIQ Studio (19912002), v ktorom realizoval dôležité projekty vizuálnej firemnej identity: Tatra banka, Union, B.C. Consulting, Danakta Group, Institut Polski, Slovak Gold Foundation, Divadlo Štúdio L+S. Jeho tvorba bola prezentovaná na kľúčových svetových výstavách, kde získal rad ocenení. Medzinárodná Rada asociácií grafického dizajnu v Bruseli ako jedinému slovenskému tvorcovi udelila vrcholnú cenu v odbore – ICOGRADA Achievement Award za celoživotnú tvorbu (2002).

Je zaradený do svetovej encyklopédie „The History of Graphic Design 1890-Today“. Rodné Piešťany mu udelili titul čestného občana mesta (2013).

Rozsiahla je aj jeho odborná publicistika. V podobe esejí, článkov, profilov, rozhovorov, kritík, je publikovaná na Slovensku, v Česku, Švajčiarsku, Japonsku, Južnej Kórei, Poľsku, Francúzsku, Číne, Dánsku.

V rokoch 20012010 pôsobil na Škole umenia a dizajnu v Bratislave, kde viedol odbor grafiky vizuálnych komunikácií a založil Galériu Sumec. Bol jej dramaturg a kurátor.

## Tvorba
Grafika vizuálnych komunikácií: kresby, logá, symboly, rozsiahle koncepty vizuálnej identity, kultúrne, divadelné a výstavné plagáty, typografické realizácie v knihách, publikáciách,časopisoch. Typickým je minimalistický grafický znak, ktorý je výsledkom jedinečného konceptuálneho myslenia.

### Kresby a karikatúry
Začiatok výtvarnej dráhy Juneka je spojený s kresbou a karikatúrou. Autor vyjadruje myšlienky graficky úspornou formou, ale ich vtipná pointa skrýva viacvrstevné rozuzlenie nápadu. Je to spúšťač myslenia i úsmevu súčasne. Americký historik a publicista Scott Brown vo svojej štúdii napísal: „Preskúmal som široké spektrum slovenských (aj českých) periodík vydávaných počas 60. rokov 20. storočia. Moja analýza slovenskej politickej karikatúry je pomerne komplexným prehľadom tvorby publikovanej v tejto dobe a predstavuje najvýznamnejšie ukážky slovenskej karikatúry krízových šesťdesiatych rokov. Slovenský humor sa etabloval na “európskej úrovni„. Slovenská karikatúra sa vyvinula do umeleckej formy – jednej z foriem nevyhnutných pre slobodu. Noviny Smena pomohli naštartovať kariéru M. Vaneka a Dušana Juneka, ktorý len od r. 1967 do r. 1969 publikoval v Smene viac ako 400 karikatúr.“ Junek v karikatúrach upriamuje pozornosť predovšetkým na ich výpoveď, neodvádza pozornosť na nepodstatné malichernosti. Kreslí tak, aby čiaram bolo tesne a myšlienkam voľne, v hravom spojení slova a obrazu, kde nikdy nechýba ponuka humoru a grafického vtipu. Kľúčovou je autorova práca s typografiou a písmom. Svojou invenciou nielen dáva jeho dielam nezameniteľný „junekovský“ výraz, ale kvalitatívne ich zaraďuje na najvyššie priečky grafického umenia.

### Logá a projekty identity
Mnohé Junekove značky a logá zvíťazili v domácich i zahraničných súťažiach a stali sa prirodzenou súčasťou života (slovenská značka kvality Slovak Gold, logo Harmanecké papierne, Považské strojárne, Instytut Polski, B.C. Consulting, firma OLO, Danakta Group...). Spolu so značkami realizoval aj náročné projekty komplexnej vizuálnej identity. Je autorom loga a firemnej tváre Tatrabanky (1991), ako prvej ucelenej grafickej tváre bankovej inštitúcie na Slovensku. Medzi jeho ďalšie realizované projekty vizuálnej identity patria: Poisťovňa Union, Bankové centrum Slovenska, Slovak Gold Foundation, Divadlo Štúdio L+S, Slovenské národné divadlo, Slovenské centrum dizajnu, World Congress of Poets ’98, Galéria mesta Bratislavy...). Junek je odborníkmi považovaný za priekopníka vizuálneho firemného štýlu na Slovensku.

### Umelecké plagáty
Plagáty (kultúrne, výstavné, divadelné, environmentálne, autorské) patria medzi najviac oceňované diela autora. Na prelome 80. a 90. rokov výtvarnou spoluprácou s Divadlom Štúdio L+S (divadelný časopis, pozvánky, bulletiny, divadelné plagáty) vytvoril nezameniteľnú grafickú tvár divadla, kongeniálnu s divadelnou poetikou protagonistov Lasicu a Satinského. Pre Slovenské národné divadlo v Bratislave (19982000) vytvoril Junek pozoruhodnú kolekciu plagátov k inscenáciám rady autorov (Shakespeare, Brecht, Christie, Ionesco, Čechov, Schiller, Miller, Williams) v réžijných adaptáciách Ľ. Vajdičku, V. Strniska, M. Hubu, P. Mikulíka, E. Horvátha, J. Nvotu, P. Haspru. Osobitý je autorov plagátový projekt „MY Theatre“, od roku 2003 v ňom realizoval pol stovky kultúrnych plagátov, ktoré výtvarne tlmočia idey dramatikov a filozofov (Mrozek, Ionesco, Pinter, Rózewicz, Moliére, Shakespeare, Tuwim, Kafka, Shaw...)

Za plagátovú tvorbu získal ceny na najvýznamnejších výstavách: Poster Biennale Lahti (Fínsko), Colorado International Invitational Poster Exhibition Fort Collins (USA), Salon International de ’l Affiche Paris (Francúzsko), World Poster Exhibition United Nations Kyotó (Japonsko), International Poster Exhibition Aarhus (Dánsko), Biennale of Graphic Design Brno (Česko), World Poster ICOGRADA Exhibi-tion London (V. Británia), World's 100 Most Memorable Posters Paris (Francúzsko), Trnava Poster Triennial (Slovensko), Aarhus International Poster Show (Dánsko), International Poster Biennale Mexico City (Mexiko).

### Typografia
Text, slovo a často len jediné písmeno stačí Junekovi na typografickú, hravo vtipnú výpoveď s viacvrstevným významom. Dôvtipná inovatívnosť jeho práce s písmom prináša do grafického dizajnu funkčnosť i krásu, bez „pomoci“ módnych schválností. Je to inšpiratívna typografia s duchom súčasnosti v rade jeho diel z rôznych časových období: knižné edície (198889), cyklus „Graphic Faces“ (199697), séria typografických titulkov a kompozícií (19972003), rozsiahly farebný cyklus „ALBHABET of Graphic Design“ (20002008) charakterizujúci tému jediným písmenom. Patrí k mála grafickým dizajnérom-filozofom vo svojom odbore.

## Dielo

### Samostatné výstavy (výber)
* 1968, Bratislava, Galéria Slovenský spisovateľ
* 1968, Piešťany, Výstavná sieň Ivana Krasku
* 1986, Bratislava, Výstavná sieň Laca Novomeského
* 1987, Žilina, Považská galéria
* 1996, Brno – Česko, Moravská galerie – Místodržitelský palác
* 1996, Bratislava, Galéria mesta Bratislavy
* 1998, Aarhus – Dánsko, Dansk Plakatmuseum
* 2003, Bratislava, Slovenské centrum dizajnu
* 2003, Bratislava, Galéria Divadla Štúdio L+S
* 2006, Bratislava, Zichyho palác
* 2007, Dolný Kubín, Oravská galéria
* 2007, Piešťany, Galéria Fontána
* 2008, Brno – Česko, Galerie Hadivadlo
* 2010, Brno – Česko, Galerie Šedivý
* 2010, Bratislava, Galéria Satelit SCD
* 2013, Trnava, Galéria Jána Koniarka
* 2013, Bratislava, Galéria Poľského inštitútu
* 2018, Pching-jao – Čína, METS Gallery
* 2021, Budapešť – Maďarsko, Pesti Vigadó

### Kolektívne výstavy (výber)
Vystavoval na vyše 400 kolektívnych výstavách, bol pozvaný k prezentácii a vystavoval na významných medzinárodných prehliadkach plagátu a grafického dizajnu:

Miedzynarodowe Biennale Plakatu Warszawa, Miedzynarodowe Biennale plakatu Teatralnego Rzeszów (Poľsko), Bienále grafického designu Brno, Virtual Biennale Prague (Česko), Lahden Julistebiennale Lahti (Fínsko), Colorado International Invitational Poster Exhibition Fort Collins (USA), Bienal Internacional del Cartel México City (Mexiko), Toyama Poster Triennial, International Design Festival Ósaka (Japonsko), International Trnava Poster Triennial, Ekoplagát Žilina (Slovensko), Bologna Children’s Book Fair (Taliansko), International Triennial of the Stage Poster Sofia (Bulharsko), Salon International de l’Affiche Paris, Graphism(e) Paris, Salon International Dessin Presse & Humour Sain Just le Martell (Francúzsko), 4th Block – International Triennial of Graphics and Posters Kharkov (Ukrajina), International Poster Exhibition Aarhus, World of Poster Aarhus (Dánsko), International Environmental Poster Design Exhibition COP 3 Kyotó (Japonsko), PoszTerra /V4GADÓ (Budapešť, Praha), atď.

### Publikácie
* Komora, Gerhard; Junek, Dušan: Plagát '91, Agency O.K.O. Bratislava, 1991, ISBN 80-900939-2-2
* Junek, Dušan; Mermoz, Gérard; Hlušička, Jiří; Gabrielová, Bronislava: Jan Rajlich Posters/ Graphics, Akcent Brno, 1999, ISBN 80-7268-039-0
* Junek, Dušan: Czech and Slovak Poster Art 1993-2003, Brno Biennale Association, 2003, ISBN 80-902845-6-6
* Junek, Dušan: World of Friends, Grafiq Studio Bratislava, 2000, ISBN 80-88934-10-9
* Rostoka, Vladislav; Junek, Dušan: Typo:Grafik:Um 1, Vydavateľstvo Veldan, Trnava, 2016, ISBN 978-80-971509-1-4

### Diela v zbierkach
* Slovenská národná galéria Bratislava, Slovensko
* Slovenské múzeum dizajnu Bratislava, Slovensko
* Divadelný ústav Bratislava, Slovensko
* Východoslovenská galéria Košice, Slovensko
* Galéria Jána Koniarka Trnava, Slovensko
* Považská galéria umenia Žilina, Slovensko
* Oravská galéria Dolný Kubín, Slovensko
* Galéria umenia Prešov, Slovensko
* Art Museum Lahti, Fínsko
* Art Museum Kyotó, Japonsko
* Association Trama Visual Mexico City, Mexiko
* Bibliothéque National de France Paris, Francúzsko
* Centre National d’art et de Culture Georges Pompidou Paris, Francúzsko
* Columbia University Libraries New York, USA
* Dansk Plakatmuseum Aarhus, Dánsko
* Fourth Block Gallery-Museum Kharkiv, Ukrajina
* ICOGRADA Audio Visual Library and Archiv London, Spojené kráľovstvo
* International Poster Collection, Colorado State University Libraries Fort Collins, USA
* Japan Industrial Design Promotion Organization (JIDPO) Tokyo, Japonsko
* Musee de l’Affiche Paris, Francúzsko
* Muzeum Narodowe – Galeria Plakatu i Designu Poznań, Poľsko
* Moravská galerie Brno, Česko
* National Library of Australia, Canberra, Austrália
* Neue Sammlung München, Nemecko
* North Carolina Museum of Art Raleigh, USA
* Städtliche bühnen Osnabrück, Nemecko
* Rene Wanner Sammlung Zurich, Švajčiarsko
* The International Art Center Seoul, Južná Kórea

### Ocenenia, uznania (výber)
* 1989, Lahti, Finalista, International Poster Biennale
* 1990, Brno, Bronzová medaila, XIV. International Biennale of Graphic Design
* 1990, Mexico City, Finalista, 1. Bienal Internacional del Cartel en México
* 1990, Paríž, Finalista, IV e Salon International de l'Affiche (World's 100 Most Remarkable Posters)
* 1991, Trnava, Master's Eye Award, 1 st International Trnava Poster Triennial
* 1991, Fort Collins, Finalista, Colorado International Invitational Poster Exhibition
* 1991, Paríž, Finalista, V e Salon International de l'Affiche (World's 100 Most Remarkable Posters)
* 1991, Bratislava, 1. cena v celoštátnej súťaži na logo a Corporate Identity Tatra banky a ďalších 14 prvých cien v takýchto súťažiach v rokoch 19911999 (Union, Slovak Design Centre, Harmanecké papierne, Multikino Praha, Prospekta, Slovak Gold Foundation, B.C. Consulting, Považské strojárne...)
* 1995, Paríž, Finalista, Salon International de l’Affiche (World’s 100 Most Remarkable Posters)
* 1996, Londýn, Finalista, ICOGRADA Exhibition in Sotheby’s Reel Gallery
* 1996, Brno, Čestný člen BBA Brno Biennale Association
* 1997, Kjotó, Japanes Government Award, Environmental Poster Design Exhibition in celebrating United Nations
* 1998, Paríž, Finalista, Salon International de l'Affiche (World's 100 Most Remarkable Posters)
* 1999, Aarhus, Finalista, International Poster Exhibition
* 1999, Saint Just le Martel, Grand Prix, 18 th Salon International dessin presse & humour
* 1999, Rzeszów, Finalista, 7th International Biennale of Theatre Poster
* 2000, Paríž, Finalista, Salon International de l'Affiche (World's 100 Most Remarkable Posters)
* 20002020, 12 prvých cien doma a v zahraničí v súťažiach na logá a Corporate Identity
* 2001, Los Angeles, Danihel's Award 2001
* 2001, Sofia, Finalista, 3rd International Triennial of the Stage Poster
* 2002, České Budějovice, Intersalon Award, 6th International Art Salon
* 2002, Brussel, ICOGRADA Achievement Award za celoživotné dielo
* 2003, Fort Collins, Finalista, Colorado International Invitational Poster Exhibition
* 2003, Aarhus, Finalista, DanskPlakatmuseum 10 Ars Jubileumsudstilling
* 2004, Bratislava, Cena Desaťročia Slovak Gold Foundation
* 2005, Fort Collins, Finalista, Colorado International Invitational Poster Exhibition
* 2005, Cambridge, Nominácia IBC do TOP 100 Communicators of World
* 2009, Aarhus, Finalista, International Exhibition Plakates verden / World of Poster
* 2012, Trnava, 1. cena, International Trnava Poster Triennial
* 2013, Fort Collins, Honorary Award, Colorado International Invitational Poster Exhibition
* 2013, Piešťany, Čestný občan mesta Piešťany
* 2017, Bratislava, Nominácia, Cena Tatra banky za umenie 2016
* 2018, Köln, uvedenie v The History of Graphic Design 1890 – Today, Taschen GmbH.

## Referencie

## Literatúra
* HELLER, Martin: Who s’ Who in Graphic Design; Benteli - Werd Verlags AG, Zürich; 1994, s./p. 416, 417, 418 – 419; 6 repro, 1 obr., ISBN 3 85932135 8.
* FANG CHEN: Trnava Poster Triennial, Beijing, China, 1996, s./p. 20, 24-26, 122; 7 repro, ISBN 7-102-02456-8.
* GERŽOVÁ, Jana; Mojžiš, Juraj: Slovník svetového a slovenského výtvarného umenia druhej polovice 20. storočia; Kruh súčasného umenia PROFIL, Bratislava; 1999, s./p. 196, 310.
* The Contemporary WHO is WHO 2003-2004 – Dušan Junek; American Bibliographical Institute, Raleigh, 2003; USA.
* GYLLAN, Peter; Kruse, Thomas: Celebrating the Poster! / Leve Plakaten!; Dansk Plakat-museum, Aarhus, 2004; s./p. 5, 42, 47, 104, 144 - 145; 11 repro, ISBN 87-90552-15-6.
* FÖLDVÀRI, Kornel: Päťadvadsať - kniha o slovenskej karikatúre; K.K.Bagala - L.C.A. Publishers Group, Bratislava, 2005; 13 repro., ISBN 80-89129-60-9.
* RIŠKOVÁ, Mária: Slovak Theatre Poster after 1989 / Slovenský divadelný plagát po roku 1989; The Bratislava Theatre Institut, s./p. 7, 8, 13, 30, 32, 35, 40, 42, 44, 46, 48, 50, 52, 54, 56, 58, 59, 80, 88,105; ISBN 978-80-89369-07-2.
* Dansk Plakatmuseum: World of Posters; Danish Poster Museum, Aarhus, 2009; s./p. 13, 178 - 179, 220; 10 repro, ISBN 87-90552-21-0.
* MASUDA, Yukihiro: PEN BOOKS 021; Hankyu Communications Tokyo, 2013; s./p. 86, 87, 88, 11 repro, ISBN 978-4-484-13226-6.
* WHO is WHO v Slovenskej republike – Dušan Junek; Hübners Who is Who Verlag für Personnenzyklopädien AG, Zug, Schweiz, 2013; s./p. 426, 1 repro, ISBN 978-3-7290-0124-4 00.
* Encyklopaedia BELIANA 7 (In-Kalg) – Dušan Junek, Vydavateľstvo VEDA Slovenskej akadémie vied, Bratislava, 2013; s./p. 587 , 1 repro, ISBN 978-80-970350-1-3.
* Oxford Encyklopedia Publication - Encyklopédia osobností Českej a Slovenskej republiky IV./ 2016 – Dušan Junek; Oxford Encyclopedia Ltd., s./p. 592 - 593, 1 repro, ISBN 978-0-9931249-6-9.
* ROSTOKA, Vladislav; Junek, Dušan: Typo:Grafik:Um 1, Vydavateľstvo Veldan, Trnava, 2016; s./p. 8, 9, 38-45, 88-95, 148-157, 172-181, 182-191, 202-247, 272-284, 45 repro, ISBN 978-80-971509-1-4.
* MASUDA, Yukihiro; Masuda Tsudoi: Grafický design v Čechách, Grafický dizajn na Slovensku, 2016; p. 54-62, 219, 11 repro, Rikuyosha Co. Tokyo, Japan; ISBN 978-4-89737-881-7.
* MÜLLER, Jens, WEIDEMANN, Julius: The History of Graphic Design 1960-today, Vol. 2; Taschen GmbH, Köln, Germany, 2019; s./p. 273, 478; 1 repro, ISBN 978-3-8365-7037-4.
* SÝKOROVÁ, Lenka: Drawing as a non-verbal communication tool: Virtual Biennale Prague; FAD J. E. Purkyně University, Ústí nad Labem, PUNO Press London, 2020, s. 6, 7, 53, 54, 55, 56, 57, 58, 59, 103, 132, 142, 177, ISBN 978-80-7561-279-3.
* KOMORA, Gerhard.: Dieľňa - Dušan Junek; Typografia, č/no. 5/1987 (1020), roč./vol. 99, Praha, s/p.188-190, 15 repro.
* RAJLICH, Jan: Graphic Design in East Europe – Dušan Junek; IDEA Special Issue, č./no. 6/1990, Tokyo; s./p. 30, 31; 8 repro.
* RAJLICH, Jan: Slovak Graphic Designer DUŠAN JUNEK; IDEA International Advertising Art, No. 237, Seibundo Shinkosha Publishing Co., Ltd., Tokyo, 1993, s./p. 19, 50, 51, 52, 53, 54, 55, 119; 34 repro, ISBN T1001429032855.
* KAČER, Jan; KRIŠKA, Fedor, BACHRATÝ, Bohumír: Dušan Junek &amp; GRAFIQ Studio; Moravská galerie, Brno, 1996; (katalóg/catalogue), s./p. 1 - 32. - KANG JEONG-WON: Today’s Design in East Europe - Dušan Junek; Design House Inc. – Monthly Design, č/no. 07- 229, Seoul, 1996; s/p. 110, 122, 123, 124, 125,159, 19 repro.
* VOJTKOVÁ, Viera: Majster dvojrozmernej architektúry Dušan Junek; Projekt - revue slovenskej architektúry, č./no. 3/385/97, roč./vol. XXXIX., Bratislava, 1994, s./p. 80, 81, 82, 83; 10 repro.
* FÁBRI, Ľubica: 60: Dušan Junek; Design(r)um; č./no. 3(36)/2002, s./p. 2,18, 19, 20, 21, 22, 23, 70; 43 repro.
* BARTEKOVÁ, Ingrid: Dušan Junek Profil, Oravská galéria - Veľká výstavná sieň Župného domu, Dolný Kubín; Galéria Fontána Piešťany, 2007, (katalóg/catalogue), ISBN 978-80-88918-17-2.
* STANKOCI, Stanislav; FUKUDA, Shigeo; ROSTOKA, Vladislav; DREWINSKI, Lex; MÍŠEK, Karel:
* Bratislava, Junek, Brno /Moje topografie/, Sdružení Bienále Brno, Galéria HaDivadlo,
* Brno, 2008, (katalóg/catalogue), ISBN 978-80-86830-05-6. - 
* SCHUBERT, Zdzisław: Komunikaty kultury – przeslanie plakatu. Europejski plakat na przelomie XX i XXI wieku,Miejska Galeria Sztuki, Łódź, 2012 (katalóg/catalogue); s./p.. 5, 6, 25, 26, 27, 67; 13 repro, ISBN 978-83-89216-96-0.
* KRÁTKY, Ľubomír: Dušan Junek - Plagát a typografia; Typografia Praha; č./no. 1-2 (1252) / 2014; s./p. 16, 17; 13 repro. - FÖLDVÀRI, Kornel: Výpravy proti srsti s Dušanom Junekom; Národná obroda, č./no. 97/1995, Bratislava, s./p. 8, 6 repro.
* SLOVÁK, Emil: „Zakázaný človek“ Dušan Junek; Fakty, č./no. 44/1996, Bratislava, s./p. 1, 5, 12, 13, 4 repro.
* FÖLDVÀRI, Kornel: Dušan Junek, Projekt - revue architektúry, č. 1/2006, 10 repro.
* MASUDA, Yukihiro; TSUCHIDA, Takahiro: Dušan Junek - Osobnosť moderného slovenského grafického dizajnu; PEN, Tokyo, Japan, No. 191 / 2007, s./p. 56, 57; 12 repro.
* SITKO,Jozef: Trpieť myslením je zdravá choroba (Rozhovor s D. Junekom); PrintProgress; č./no. 5, 2011, s./p. 44, 45, 46, 47, 48, 49; 6 repro.

## Externé odkazy
* 

Kategória:Slovenskí výtvarníci
Kategória:Slovenskí grafici
Kategória:Slovenskí grafickí dizajnéri
Kategória:Slovenskí pedagógovia
Kategória:Slovenskí publicisti
Kategória:Absolventi Fakulty architektúry Slovenskej technickej univerzity v Bratislave
Kategória:Absolventi Vysokej školy výtvarných umení v Bratislave
Kategória:Osobnosti z Piešťan